el el el el el el el el el el el el el el el el el el el el el el el el el el el el el el el de el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Ο Γουλιέλμος Χριστόφορος, γερμ. Wilhelm Christoph (13 Νοεμβρίου 1625 - 27 Αυγούστου 1681) από τον Οίκο της Έσσης-Ντάρμστατ ήταν λαντγράβος της Έσσης-Χόμπουργκ (1648-1669)΄.
Wilhelm Christoph von Hessen-Homburg (Γερμανικά)
Σοφία Ελεονώρα της Έσσης-Ντάρμστατ (1650–1663)[4]
Άννα Ελισάβετ της Σαξονίας-Λάουενμπουργκ (1665–1672)[4]
Μαγδαληνή Σοφία της Έσσης-Χόμπουργκ
Φρειδερίκος Α΄ της Έσσης-Χόμπουργκ και Μαργαρίτα Ελισάβετ του Λάινινγκεν-Βέστερμπουργκ
Άννα Μαργαρίτα της Έσσης-Χόμπουργκ
Φρειδερίκος Β΄ της Έσσης-Χόμπουργκ
Γεώργιος Χριστιανός της Έσσης-Χόμπουργκ
Γεννήθηκε στο Όμπερ-Ρόσμπαχ και ήταν ο δευτερότοκος γιος του Φρειδερίκου Α΄, λαντγράβου της Έσσης-Χόμπουργκ και της Μαργαρίτας-Ελισάβετ, κόρης του Χριστόφορου κόμη του Λάινινγκεν-Βέστερμπουργκ.
Το 1638 απεβίωσε ο πατέρας του και τον διαδέχθηκε ο πρωτότοκος Λουδοβίκος Φίλιππος, ο οποίος όμως απεβίωσε το 1643. Έτσι τον διαδέχθηκε ο Γουλιέλμος Χριστόφορος· ήταν 18 ετών και η μητέρα του τον κηδεμόνευσε ως τα 23 έτη του. Το 1669 πούλησε στον μικρότερο αδελφό του Φρειδερίκο Β΄ το λαντγραβάτο, εκτός από το Μπίνγκενχαϊμ, που το κράτησε παραμένοντας λαντγράβος του. Απεβίωσε το 1681 στο Μπίνγκενχαϊμ σε ηλικία 56 ετών.
Νυμφεύτηκε πρώτα το 1650 τη Σοφία-Ελεονώρα, κόρη του εξαδέλφου του Γεωργίου Β΄, λαντγράβου της Έσσης-Ντάρμστατ και είχε τέκνα[5]:
Χριστίνα-Βιλελμίνη 1653-1722, παντρεύτηκε τον Φρειδερίκο δούκα του Μεκλεμβούργου-Γκράμποβ.
Λεοπόλδος-Γεώργιος 1654-1675, διάδοχος της Έσσης-Χόμπουργκ.
Μαγδαληνή-Σοφία 1660-1720, παντρεύτηκε τον Γουλιέλμο-Μαυρίκιο κόμη του Ζολμς-Μπράουνφελς. Είχαν τέκνα:
Χριστίνα-Καρλόττα 1690-1771, παντρεύτηκε τον Καζιμίρ Γουλιέλμο, λαντγράβο της Έσσης-Χόμπουργκ.
Φρειδερίκος-Γουλιέλμος 1696-1761, πρίγκιπας του Ζολμς-Μπράουνφελς. Κόρη του ήταν η:
Ουλρίκα-Λουίζα 1731-1792, παντρεύτηκε τον Φρειδερίκο Δ΄ λαντγράβο της Έσσης-Χόμπουργκ.
άλλα 9 τέκνα, που απεβίωσαν το πολύ ενός έτους.
Το 1663 απεβίωσε η Σοφία-Ελεονόρα κατά τον τοκετό του 12ου (θνησιγενούς) τέκνου της.
Το 1665 ο Γουλιέλμος-Χριστόφορος έκανε δεύτερο γάμο με την Άννα-Ελισάβετ των Ασκάνια, κόρη του Αυγούστου δούκα της Σαξονίας-Λάουενμπουργκ, την οποία προ του γάμου είχε δει μόνο σε πορτρέτο, ώστε διαπίστωσε μόλις τη μέρα του γάμου ότι είχε σωματική δυσμορφία (βαριά κύφωση) που επηρέαζε την ικανότητα να τεκνοποιήσει. Πολύ σύντομα επιδίωξε το διαζύγιο, αρχικά ανεπιτυχώς, κάτι που τον ώθησε να συνάψει εξωσυζυγική σχέση με την κυρία της αυλής της συζύγου του, 17χρονης Άννας του Λύτσο. Όταν εκείνη έμεινε έγκυος, ο Γουλιέλμος Χριστόφορος την έκρυψε στο κάστρο Φίλιπσεκ. Όταν το έμαθε ο λαντγράβος του Ντάρμστατ Λουδοβίκος ΣΤ΄, που ήταν συγγενής της Άννας Ελισάβετ, αποφάσισε να αντιδράσει απαγάγοντας την Άννα του Λύτσο και κλείνοντάς την αρχικά στο κάστρο Μπίντενκοπφ και στη συνέχεια σε άγνωστο προορισμό, όπου χάθηκαν τα ίχνη αυτής και της κόρης που απέκτησε.
Κατόπιν της μακράς προσπάθειας του Γουλιέλμου-Χριστόφορου να διαζευχτεί, ακόμα και ενώπιον του ανωτάτου δικαστηρίου, τελικώς το 1672 η Άννα-Ελισάβετ συναίνεσε σε αυτό και έκτοτε αποσύρθηκε ως κόμισσα του Φίλιπσεκ στο ομώνυμο κάστρο, όπου και απεβίωσε το 1688 σε ηλικία 64 ετών.[6]
↑ 1,0 1,1 1,2 Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: Gemeinsame Normdatei. Ανακτήθηκε στις 3  Μαΐου 2014.
↑ 2,0 2,1 2,2 Darryl Roger Lundy: (Αγγλικά) The Peerage. p57008.htm#i570078. Ανακτήθηκε στις 9  Οκτωβρίου 2017.
↑ www .die-fruchtbringende-gesellschaft .de /files /fg _beacon .txt. Ανακτήθηκε στις 24  Φεβρουαρίου 2015.
↑ 4,0 4,1 p57008.htm#i570078. Ανακτήθηκε στις 7  Αυγούστου 2020.
↑ Wilhelm Christoph Landgraf v.Hessen-Homburg in: Genealogy Database by Herbert Stoyan Αρχειοθετήθηκε 2014-11-29 στο Wayback Machine. [retrieved 17 November 2014].
↑ Σύντομο βιογραφικό του Γουλιέλμου Χριστοφόρου, ιστότοπος πληροφοριακού συστήματος κρατικής ιστορίας της Έσσης (Landesgeschichtliches Informationssystem Hessen), www.lagis-hessen.de (γερμ.)